Terák

Terák, avagy a nyugati kontinens. Teráknak hívják a Mürosz-hegységtől keletre eső területeket, valamint Ege és Mocsárköz területét. Főként erdős területén először a mómannok alakítottak birodalmat az elementál Níva segítségével, tőlük délre pedig a déli erdőben az erdőjárók telepedtek meg elsőnek. Terákban található meg a müroszi birodalom utolsó örököse Otor, a gnyómoktól elvándorolt kipekek által alapított északi és déli hercegség. A gnyóm birodalom részeként alakult Alkirályság, a hozzá tartozó kolóniákkal együtt. De ősi rég lepusztult zikkuratok is találhatóak itt, mint Azgalor is. A Keleti-átjáró gazdag kereskedő városállamai és városai jelentik a legforgalmasabb utat a kontinensre, ami a végtelen pusztaságból vonzza folyamatosan a nomád és entelodon rablóhadjáratokat, amit a gnyóm, szultáni és különbőző zsoldoscsapatokkal, császári bérencekkel próbálnak féken tartani.